નવી દિલ્હીઃ ઇનકમ ટેક્સ રિટર્ન ભરતી વખતે તમારી ભૂલ તમને ભારે પડી શકે છે. આ સાથે જો તમે ટેક્સ બચાવવાના ચક્કરમાં ઇનકમ ટેક્સ રિટર્ન ફાઇલ કરવાનું વિચારી રહ્યા હોવ તો સાવધાન થઈ જજો. આવકવેરા વિભાગે સેલેરી મેળવતા કર્મચારીઓને ખોટા આઈટીઆર ફાઇલ કરવા સામે ચેતવણી આપી છે. વિભાગે કહ્યું છે કે, આવા ટેક્સપેયર્સ સામે કાર્યવાહી કરવામાં આવશે અને તેમની કંપનીને પણ આ વિશે સૂચના આપવામાં આવશે.